Qobuldagi portlash natijasida uch nafar amerikalik halok bo‘ldi

22-avgust, shanba kuni Qobuldagi kasalxona yaqinida sodir bo‘lgan portlashda 12 kishi halok bo‘ldi, 60 kishi yaralandi, deya xabar bermoqda “RBK”. Qurbonlar orasida Afg‘onistonda shartnoma bo‘yicha ishlagan uch nafar amerikalik ham bor.

Portlovchi qurilma Toyota avtomobiliga o‘rnatilgan bo‘lgan. Portlash to‘lqini bir nechta mashinani yo‘q qilgan.
Hodisa natijasida asosan Afg‘onistonning tinch aholisi vakillari qurbon bo‘lgan.
Halok bo‘lgan amerikaliklar DynCorp International kompaniyasida ishlagan, ushbu kompaniya NATO missiyasida xavfsizlik va aviatsiya mutaxassislarini, shuningdek, afg‘on harbiy xizmatchilarini  tayyorlash bilan shug‘ullanadi.